KOMISIJOS REGLAMENTAS (EB) Nr. 51/2007
2007 m. sausio 23 d.
dėl 2007 m. konservuotų grybų importo licencijų išdavimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Kiekiai, kurių 2007 m. sausio 2-8 d. pagal 2006 m. gruodžio 22 d. Komisijos reglamento (EB) Nr. 1979/2006, leidžiančio naudoti iš trečiųjų šalių importuotų konservuotų grybų tarifines kvotas ir nustatančio jų administravimą (3) 8 straipsnį pateikę paraišką licencijai gauti prašė tradiciniai ir (arba) nauji importuotojai viršijo turimus Kinijos ir kitų trečiųjų šalių kilmės produktų kiekius.
(2)
Todėl reikia nustatyti lygį, iki kurio gali būti patenkintos iki 2007 m. sausio 16 d. Komisijai atsiųstos paraiškos licencijoms gauti,
PRIĖMĖ ŠĮ REGLAMENTĄ:
1 straipsnis
2007 m. sausio 2-8 d. pagal Reglamento (EB) Nr. 1979/2006 8 straipsnį pateiktos ir Komisijai iki 2007 m. sausio 16 d. perduotos paraiškos importo licencijoms gauti, patenkinamos proporcingai pagal prašomus kiekius remiantis šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 23 d.